Elisabeth Thon Rosvold

Tidlig karriere

Rosvold oppnådde gode plasseringer i ung alder, og kom bl.a. på andreplass i kulestøt og diskos i sin klasse (J11) under Askerlekene 2013 og femteplass i kulestøt og fjerdeplass i diskos (J13) under Tyrvinglekene 2013. Hun vant diskos og kom på andreplass i kulestøt under Askerlekene 2014 (J12), og vant stavsprang (J13) under Tyrvinglekene og Tjalvelekene 2014. Før hun fylte 12 år deltok hun i Öresundsspelen 2014, og vant der kulestøt (J12), og kom på tiendeplass i diskos (J15) og sjetteplass i stavsprang (J14).

2015

I J13-klassen vant hun diskos og kulestøt under Askerlekene 2015, og hun fikk gull i stavsprang og diskos og sølv i sleggekast under Tyrvinglekene 2015. Under Världsungdomsspelen 2015 vant hun kulestøt og kom på sjetteplass i stavsprang. Hun vant stavsprang og diskos under Tjalvelekene.

2016

Hun vant stavsprang, kulestøt og sleggekast under Romerikslekene 2016, og vant diskos og stavsprang under Tyrvinglekene og diskos og kulestøt under Askerlekene. Hun deltok i Världsungdomsspelen 2016, og kom der på tredjeplass i kulestøt og tiendeplass i stavsprang i J14-klassen, og fikk sølv i diskos i J15-klassen.

2017

Rosvold deltok i Ungdomsmesterskapet innendørs 2017, der hun vant kulestøt og kom på femteplass i stavsprang i J15-klassen. Utendørs deltok hun i Hallesche Werfertage-stevnet i Tyskland, og vant der diskos og kom på sjetteplass i kulestøt i J16-klassen. Under Romerikslekene vant hun kulestøt og diskos og kom på andreplass i sleggekast. Hun kom på fjerdeplass i diskos i seniorklassen under Norwegian Grand Prix-stevnet på Nadderud, og vant diskos og kulestøt i J15-klassen under Tyrvinglekene 2017. Hun kom på andreplass i diskos under Världsungdomsspelen 2017, og vant diskos i J15-klassen under Öresundsspelen, der hun også deltok i diskos i seniorklassen, og kom der på femteplass. 
I august deltok hun i Junior-NM i friidrett 2017, i klassen KJ19. Hun fikk der sølv i diskos, bak Berit Stunes Isene, og kom på fjerdeplass i kulestøt. Hun kom på andreplass i diskos i seniorklassen under Norwegian Grand Prix-stevnet på Hamar, og ble tatt ut til å delta i Nordisk juniormesterskap i friidrett 2017 (U20), der hun kom på sjuendeplass i diskos. Under NM i friidrett 2017 kom hun på sjuendeplass i diskos og åttendeplass i kulestøt. Hun deltok i J15-klassen under Ungdomsmesterskapet i friidrett 2017, og vant der kulestøt og diskos, og hun kom på andreplass i sleggekast og tiendeplass i spydkast.

2018

Hun vant kulestøt i J16-klassen under Ungdomsmesterskapet innendørs 2018. Hun deltok i U18-klassen under Hallesche Werfertage-stevnet i Tyskland, og kom der på tredjeplass i diskos, og hun vant kulestøt og diskos i J16-klassen under Askerlekene 2018. Hun deltok i U18-EM i friidrett 2018 i Ungarn, og kom der på åttendeplass i diskos. Hun satte der ny personlig rekord i kvalifiseringen med 46,95 meter, og kastet 46,42 meter i finaleomgangen. Hun deltok også i Nordisk juniormesterskap i friidrett 2018, der hun fikk bronse i diskos, bak Caisa-Marie Lindfors og Annesofie Hartman Nielsen. 
Under NM i friidrett 2018 kom hun på sjuendeplass i kulestøt og niendeplass i diskos, og under Junior-NM i friidrett 2018 kom hun på andreplass i diskos, femteplass i kulestøt og sjetteplass i slegge, i U20-klassen. Under Ungdomsmesterskapet i friidrett 2018 fikk hun gull i kulestøt og slegge, og sølv i diskos i U16-klassen.

2019

Hun deltok i Nordisk mesterskap i friidrett innendørs 2019, og kom der på åttende- og sisteplass i kulestøt. Hun deltok i kulestøt under Ungdomsmesterskapet innendørs 2019, og vant denne øvelsen i J17-klassen. Utendørs vant hun kulestøt og diskos under Romerikslekene, og kom på tredjeplass i diskos i U18-klassen under Hallesche Werfertage. Hun fikk bronse i diskos i seniorklassen under Clean Air Games på Lamertseter i Oslo, og vant diskos i J17-klassen under Askerlekene og Veidekkelekene, samt i Världsungdomsspelen. Den 29. juni satte hun ny personlig rekord i diskos, med 52,13 meter under Bottnarydskastet i Sverige.
I juli deltok hun i U20-EM i friidrett 2019, og kom der på ellevteplass i diskos. Hun vant diskos under NM i friidrett 2019, og vant med det sin første NM-tittel i seniorklassen.